בספטמבר 2004 קיבל סול אזרחות בריטית והוא מחזיק באזרחות כפולה. הוא חובב נלהב של כדורגל אנגלי והוא אוהד של קבוצת הכדורגל ארסנל.
ביוני 2010 התחתן סול עם אשתו החמישית, הלן סנל, איתה היה לו מערכת יחסים מאז 2002.
דייויד סול
דיוויד סול
יחסי איחוד האמירויות הערביות–גרמניה
יחסי איחוד האמירויות הערביות–גרמניה הם היחסים בין איחוד האמירויות הערביות ובין הרפובליקה הפדרלית של גרמניה אשר כוננו בשנת 1972. איחוד האמירויות הערביות מחזיק שגרירות בברלין וקונסוליה במינכן בעוד לגרמניה יש שגרירות באבו דאבי וקונסוליה בדובאי. הייצוא הגרמני לאיחוד האמירויות הערביות עמד על 5.84 מיליארד אירו לשנת 2008. חברות גרמניות רבות אחראיות על פרויקטים של בנייה באיחוד האמירויות הערביות והאנרגיה החלופית של גרמניה מגיעה לרוב מקטר ומאיחוד האמירויות הערביות.
ישנן קהילות גרמניות גדולות באיחוד האמירויות הערביות וקהילה אמירית בגרמניה. שתי הקהילות פועלות לחיזוק היחסים הדיפלומטיים.
חווה לחינוך חקלאי ולימודי הסביבה
החווה לחינוך חקלאי ולימודי הסביבה היא מוסד חינוך ייחודי, המהווה מרכז לימודי להוראת מדעי החקלאות ולימודי הסביבה וכולל שטח חקלאי מוגדר. אל החווה מגיעים תלמידי בתי ספר מהאזור, בהסעה מאורגנת, כדי ללמוד מדעי החקלאות ולימודי סביבה.
מאפיינים.
החווה החקלאית היא מוסד חינוך ייחודי ללימודי הסביבה והחקלאות. ליבת העשייה בחווה החקלאית מעודדת למידה משמעותית וחווייתית. בחווה החקלאית משולבים תחומי דעת שונים: מדעי החקלאות, לימודי הסביבה, מדעים, אמנויות ותזונה. בחווה החקלאות מיושמות גישות הוראה מגוונות, המשלבות לימודים תאורטיים ועבודה מעשית. באמצעות החווה החקלאית אפשר להקנות ערכים מגוונים: נתינה, תרומה לקהילה, אהבת הארץ, אורח חיים בריא ומקיים, אחריות, מורשת, חיים משותפים, דו-קיום והכלה. בחווה מקנים לתלמידים כישורי חיים ומיומנויות חשיבה, למידה בדרך החקר ועבודת צוות. נערכים בהן ניסויים, עבודות חקר, אקוטופ ביו-חקר ועבודות גמר ברמה של 5 יחידות לימוד.
ארגון החווה החקלאית ותפעולה
החווה החקלאית היא מסגרת חינוכית עם סמל מוסד, וחלות עליה כל ההנחיות החלות על מוסדות החינוך האחרים. אל החווה החקלאית מגיעים תלמידים מכול המגזרים: יהודים וערבים, מהחינוך הרגיל ומהחינוך המיוחד מגני ילדים, מבתי ספר יסודיים, מחטיבות ביניים ומחטיבות עליונות. התלמידים בחווה החקלאית לומדים בסביבות למידה שונות: בכיתה, בגן הירק, בשטחי נוי, בבוסתנים, בחממות, בפינות חי, במטעים, במרכזי למידה העוסקים באיכות הסביבה, בפינות לחיזוי אקלים, בסביבה אקולוגית ובמרכזים שבהם התלמידים לומדים על תזונה נכונה.
חזון
מתוך חזון תחום הדעת: החוות תהוונה חלק מההווי החינוכי בדרך של נתינה ותרומה לקהילה העירונית. החוות תעודדנה פעילויות לימודיות לשמירה על אורח חיים בריא ושמירה על איכות הסביבה. החוות תקננה ערכים חברתיים וקשר לאדמה.
מדעי החקלאות
מדעי החקלאות הוא תחום דעת רחב, יישומי עתיר ידע מדעי, המתבסס על מושגים ועקרונות מתחומים מדעיים מגוונים: ביולוגיה, כימיה, פיזיקה, מדעי כדור הארץ ומדעי הסביבה. תחום דעת זה מושתת על מחקרים עדכניים, הנערכים בפקולטה לחקלאות באוניברסיטה העברית, במרכז וולקני ובמוסדות מחקר נוספים. בנוסף לכך, במערכת החינוך מוגדר מקצוע מדעי החקלאות, כתחום דעת, העוסק בהקניית ערכים הקשורים לאהבת ארץ ישראל, לעבודת האדמה, לאימוץ אורח-חיים בר-קיימא, לעבודת צוות, לפיתוח אחריות, לטיפוח חינוך לאסתטיקה ועוד.
תוכנית הלימודים בחקלאות ולימודי הסביבה בבית הספר היסודי ובחווה לחינוך חקלאי ולימודי הסביבה.
מבוא
תוכנית הלימודים בחקלאות ולימודי הסביבה בבית הספר ובחווה לחינוך חקלאי ולימודי הסביבה מדגישה את החשיבות הרבה של החקלאות  כמפעל אנושי וכדוגמה בולטת של התערבות האדם בטבע במטרה לענות על צרכיה הבסיסיים של החברה האנושית כמזון ולבוש וכן את דרישות חברת השפע לצמחי בית, גינות נוי ופרקים. תוכנית הלימודים בחקלאות ולימודי הסביבה מוצעת במערכת החינוך כמקצוע לימודי שכותרתו - "מדעי החקלאות", כמקצוע בינתחומי במהותו שכן משולבים בו היבטים של מדע, טכנולוגיה, כלכלה, סביבה וחברה. כמקצוע לימודי, תוכנית הלימודים שואפת להקנות לתלמידים ידע, מיומנויות (מיומנויות מעשיות ומיומנויות חשיבה) ואוריינות מסוגים שונים, תוך התבססות על ההיבטים הייחודיים של מפעל אנושי זה. חגי ישראל ומסורת משולבים במסגרת התכנים הלימודיים בחקלאות.
קהל היעד
קהל היעד של תוכנית הלימודים בחקלאות ולימודי הסביבה: מורים המלמדים מדעי החקלאות בכיתות א-ו בבית הספר היסודי, ובחווה לחינוך חקלאי ולימודי הסביבה, מפתחי חומרי למידה, מפקחים, כותבי בחינות וכל העוסקים במקצוע מדעי החקלאות בבתי הספר היסודיים ובחוות לחינוך חקלאי ולימודי הסביבה בבתי הספר במדינת ישראל.
מטרות התוכנית לחינוך חקלאי ולימודי הסביבה:
פירוט מטרות התוכנית באתר מדעי החקלאות
מטרות כלליות:
הבניית ידע רב תחומי בחקלאות מודרנית וחשיבות הקשר בין החקלאות וחיי היומיום. פיתוח מיומנויות של חשיבה מסדר גבוה והעצמה ערכית.
מטרות בתחום הידע:
תלמידי החווה יכירו מושגים ועקרונות בתחומי חקלאות וסביבה.
מטרות בתחום ריגושי:
תלמידי החווה יפתחו גישות ועמדות חיוביות להיבטים כ אסתטיקה, ערך העבודה ועבודת צוות.
מטרות בתחום המיומנויות:
תלמידי החווה יתנסו ויישמו תהלכי חקר מדעי.
מטרות בתחום הפסיכו-מוטורי:
התלמידים בחווה יפתחו מיומנויות בעבודה המעשית בחקלאות, בהקפדה על כללי בטיחות בעבודה ובהרגלי סדר וניקיון.
דרכי הוראה-למידה-הערכה:
הסביבה הלימודית בחווה כוללת את הלמידה בכיתה ובמעבדה בשילוב עם הפעילות החוץ כיתתית כגינת הירק והנוי, בתי צמיחה ובפינת בעלי החיים.
ההוראה והבניית הידע בחווה נעשית בגישה קונסטרוקטיבית (קונסטרוקטיביזם) המיושמת בדיונים, עבודה בקבוצות, ביצוע עבודות חקר וההתנסות המעשית בעבודה חקלאית. המורה בחווה נוסף על תפקידו כמתווך ידע, המורה מזמן אירועים להבניית הידע ומעודד תהליכי חשיבה, למידה ורפלקציה.
החווה לחינוך חקלאי ולימודי הסביבה משמשת כמרכז למידה המזמן לתלמידים הקשר מוחשי ומשמעותי ללמידת המושגים והעקרונות בתחום וכן סביבה מתוקשבת לשיתוף הפעילות החוץ כיתתית עם הכיתה והבית.
צוות חינוכי והכשרה מקצועית למורים לחקלאות ולימודי הסביבה.
הצוות החינוכי בחוות החקלאיות כולל מורים לחקלאות המתמחים בהיבטים שונים ומגוונים של ענפי החקלאות, איכות הסביבה, מדעים, גינון טיפולי, טיפול בעזרת בעלי חיים ואורח חיים בריא. הכשרה מקצועית נוספת לפיתוח מקצועי ולימודי תעודה ניתנת למורים במערך השתלמויות במרכז וולקני ובמכללות לחינוך. הכשרה ייעודית בחוג למדעי הסביבה והחקלאות במכללת בית ברל המציע תוכנית ייחודית להכשרת מורים הכוללת ידע של תוכן, מיומנויות הוראה והמחויבות הדרושים על מנת לעסוק בהוראת חקלאות נושאי סביבה ובחינוך סביבתי.
החוות לחינוך חקלאי בפריסה ארצית וייחודן.
בישראל יותר מ-40 חוות לחינוך חקלאי ולימודי הסביבה בפריסה ארצית. החוות פועלות במגזר הערבי ובמגזר היהודי. כל חווה מדגישה את הייחודיות שלה כ: שילוב מגזרים, שילוב קהילה בחווה ו/או פעילות של תלמידי חווה החווה למען הקהילה, איכות הסביבה, ענף חקלאי כגידול דבורים, מיקום ותנאים פיזיים מיוחדים כחוות ירושלים הממוקמת בגן הבוטני בגבעת רם. מידע מפורט על הנעשה בחוות ניתן לאתר באתר מדעי החקלאות -חוות חקלאיות, משרד החינוך ואתרי החוות באינטרנט.
לדוגמה:
החווה לחינוך חקלאי ולימודי הסביבה, הגן הבוטני גבעת רם, ירושלים.
רקע כללי:
החווה החקלאית ממוקמת בגן הבוטני האוניברסיטאי בגבעת רם ומהווה מרכז לימודי להוראת מדעי החקלאות ולימודי הסביבה ולומדים בה תלמידים מירושלים מכיתות א עד י"ב מכלל המגזרים השונים: הממלכתי, הממלכתי דתי, חרדים, תלמידים ממזרח ירושלים וחינוך מיוחד.
ייחודיות החווה:
ייחודה של החווה הוא במיקומה בתוך הגן הבוטני המזמן סביבה ירוקה במרכז העיר הכוללת צמחייה מרחבי הגלובוס. הגן הבוטני מעניק לנו מרחב גדול ומגוון לפעילות חוץ כיתתית (120 דונם) הכולל: סיורים ותצפיות בחלקות הגן השונות במהלך עונות השנה, התלמידים שותפים להיבטים שונים של איכות הסביבה כשמירה על מגוון המינים, התלמידים פעילים במערך המדעי חוויתי של "שביל התגליות", ומבקרים בתערוכות מתחלפות, במבוך, באוסף הבונסאי ואף נוסעים ברכבת הפרחים.
פעילות החווה:
הפעילות בחווה כוללת למידה חוץ כיתתית, למידה חווייתית הכוללת סיורים, תצפיות, התנסות, חקר, השתהות, השתאות, הנאה והתרגעות. כמו כן, מצמצמת אלימות, מהנה ונצרבת בזיכרון לאורך זמן.
בחווה מגדלים ירקות, פרחים עונתיים צמחי בצל ופקעת, צמחי תבלין וצמחי בית וכן נערך ניסיון באקלום ושילוב צמחי בר בגן הנוי. בחווה מתבצעות עבודות חקר לבגרות בחקלאות ( בחווה לומדות כיתות תיכון לבגרות בחקלאות בהיקף של 5 יח"ל), ועבודות חקר עם תלמידים מהחטיבות ובתי הספר היסודיים כדי לחשוף את התלמידים להתנסות בהעמדת ניסוי בשטח, מעקב והצגת תוצאות.
וילם יוהאן קולף
וילם יוהאן "פים" קולף (הולנדית: Willem Johan "Pim" Kolff; 14 בפברואר 1911 - 11 בפברואר 2009) היה רופא אמריקאי ממוצא הולנדי, מחלוצי הדיאליזה ופיתוח איברים מלאכותיים.
ביוגרפיה.
קולף נולד בליידן שבהולנד. למד רפואה באוניברסיטה בעירו והתמחה ברפואה פנימית באוניברסיטת חרונינגן. שם, בהשפעת מפגש עם חולה צעיר שגסס עקב אי-ספיקת כליות, החל לעסוק במחקר אודות פיתוח כליה מלאכותית. ב-1940 הקים את בנק הדם הראשון באירופה.